डेट्रॉयट संयुक्त राज्य
लास वेगस लॉस एंजेलिस
कैरिबियन सागर - वेनेज़ुएला गुयाना - बोगोटा - कोलंबिया - पेरू
बीजिंग - चीन - चॉन्गचिंग
उलानबटार मंगोलिया
कैस्पियन सागर - जॉर्जिया - बिलिसी अज़रबायजान - बकू
पेरिस - फ़्रांस - बोर्ग-सेंट-मॉरिस
यू.के. - ऑक्सफ़ोर्डशायर - लंदन
जीटी द ग्रैंड टुअर
वेल्स लंदन
लिंकन
स्कॉटलैंड
स्वीडन - ऑस्लो - स्टॉकहॉम
द ग्रैंड टुअर
हैलो।
-हैलो। -सभी को हमारा हैलो।
हैलो!
हैलो।
शुक्रिया।
शुक्रिया। और इस कभी न भूले जाने वाले शो में, आगे देखिए...
रिचर्ड बल्ला चलाता है।
जेम्स गाड़ी में बैठकर गुनगुनाता है।
और मैं एक कैथेड्रल के बाहर गाड़ी खड़ी करता हूँ।
बड़ी मेहरबानी।
अब, यह...
यह शो थोड़ा सा फ़ोर्ड पर आधारित है,
क्योंकि कुछ दिन पहले, सुनने में आया कि कंपनी मॉन्डेयो का निर्माण बंद करने की
सोच रही है।
अब, यह एक बहुत ही बड़ी खबर है। ब्रिटेन में, मॉन्डेयो को खो देने का मतलब,
कुछ हद तक शाही परिवार को खो देने जैसा है।
हाँ, और अगर ऐसा हुआ,
तो कोई न कोई उन पर एक डाक्यूमेंट्री ज़रूर बनाएगा।
बिल्कुल। तभी हमने तय किया कि फ़ोर्ड की मध्यम आकार वाली सिडान गाड़ी के
खत्म होने को लेकर द ग्रैंड टुअर को इस हफ़्ते डाक्यूमेंट्री बनानी चाहिए।
काफ़ी मज़ेदार है।
मॉन्डेयो वाली कहानी की शुरुआत काफ़ी पहले, इस फ़ोर्ड कॉर्टीना से हुई,
जब दुनिया ब्लैक एन्ड व्हाइट थी।
यह जेनेसिस है।
ब्रिटिश मोटर इतिहास की सबसे अहम किताब का
सबसे पहला अध्याय।
1962 में इसका निर्माण हुआ, और पीछे की सीएनडी बत्तियों के अलावा,
इसमें कोई खास बात नहीं थी।
मिनी की तरह, इसमें नया कुछ नहीं था, एक मामूली सी सिडान गाड़ी थी।
इसलिए फ़ोर्ड ने तय किया कि इसे लोकप्रिय बनाने के लिए,
दुनिया भर के जितने भी रेस ट्रैक थे, उन पर वे धावा बोलेंगे,
जिसका मतलब यह था कि इसका तेज़ रफ़्तार वाला प्रारूप बनाएँगे।
दुनिया की सबसे पहली तेज़ चलने वाली फ़ोर्ड।
और नतीजा था यह।
इससे अच्छी ज़िंदगी हो ही नहीं सकती।
कैडवेल पार्क, अच्छी-खासी धूप है,
मार्क-1 लोटस कॉर्टीना।
इसे चलाने में बड़ा मज़ा है।
इसमें एक बिल्कुल नए किस्म का ट्विन कैम 1.6 लीटर वाला इंजन था,
जिसकी आवाज़ ऐसी है जैसे पागल मधुमक्खियों का कत्ल हो रहा हो।
इसका रेवोल्यूशन भयानक था, 8,000 आरपीएम,
और यह 105 हॉर्सपावर पैदा करती थी।
नतीजा यह था कि कमाल का प्रदर्शन देखने को मिला।
सड़क पर चलने वाली गाड़ियाँ 174 किलोमीटर प्रति घंटे की रफ़्तार पर चलतीं,
और रेस ट्रैक पर,
उनकी रफ़्तार 233 किलोमीटर प्रति घंटा हो जाती।
उस वक्त ऐसी रफ़्तार अंतरिक्षयानों की हुआ करती थी।
और इस सब से भी अच्छी बात यह कि अगर आप इसमें बैठे होते,
तो मोड़ लेते वक्त, सामने का चक्का हवा में होता।
एक खराबी थी, यह ठीक से रुकती नहीं थी,
और पकड़ भी बहुत कम थी।
तो मोड़ लेते वक्त, बड़े ही खतरनाक तरीके से घूमती।
साथ ही हद से ज़्यादा नाज़ुक भी थी।
ऑटोकार पत्रिका ने ऐसी एक गाड़ी को साल भर तक चलाया, 46,670 किलोमीटर तक,
और उतने वक्त में, छह रियर एक्सेल बदलने पड़े,
और पीछे के सस्पेंशन के तीन सेट,
और शायद कई सारे नए आधे-शाफ़्ट भी,
क्योंकि वे चॉकलेट से बने थे।
पर उससे कोई फ़र्क नहीं पड़ा,
क्योंकि लोटस कॉर्टीना को ज़्यादा देर तक चलने के लिए नहीं बनाया गया था।
उसे 40 मिनट तक चलने के लिए बनाया गया था।
क्योंकि एक रेस उतनी ही लंबी हुआ करती थी।
अप्रैल, ऊल्टन पार्क, इंग्लैंड
मई, सिल्वरस्टोन, इंग्लैंड
'साठ के दशक में, ब्रिटेन में सिडान गाड़ियों की रेस,
एक ऐसा रोमांचक मोटरस्पोर्ट था जो दुनिया ने कभी न देखा था।
बड़ी-बड़ी अमरीकी फ़ोर्ड गाड़ियाँ शोर मचाते हुए स्ट्रेट पर आगे बढ़तीं,
और कोनों में मिनी गाड़ियों की फ़ौज उनके पीछे-पीछे होती।
बहुत ही खूबसूरत, गुर्राहट भरी अफ़रा-तफ़री होती।
पर जब धूल बैठ जाती, तब जीतने वाली गाड़ी
लोटस कॉर्टीना ही होती।
उसने 1964 में प्रतियोगिता जीती,
और उसकी चमक सिर्फ़ ट्रैक पर नज़र नहीं आई।
द रॉयल ऑटोमोबाइल क्लब ग्रेट ब्रिटेन की अंतरराष्ट्रीय रैली
1966 में, उसने आरएसी रैली ऑफ़ ब्रिटेन भी जीती।
उन्होंने असल में, इसे बर्फ़ वाले ट्रैक पर भी दौड़ाया,
इतालवी सैरगाह में, जिसके नाम पर कॉर्टीना का नाम पड़ा।
विश्व भर में मशहूर कॉर्टीना की ड्राइवर वाली सीट से
दुनिया का मशहूर बर्फ़ वाला ट्रैक ऐसा नज़र आता है।
कॉर्टीना
इतिहास के इस मोड़ पर, राशन के बाद,
द रोलिंग स्टोन्ज़ अभी आए ही थे।
कपड़े छोटे होते जा रहे थे और नई-नई तरह की चीज़ें देखने को मिल रही थीं।
और जादुई कॉर्टीना उस वक्त एकदम सही साबित हुई।
बहुत ही रोमांचक बात थी।
दुनिया की पहली गाड़ी जिसके चलते आम आदमी खास महसूस कर रहा था,
जैसे कि वह कोई मामूली चीज़ नहीं था।
और यही मार्क-2 कॉर्टीना के साथ भी था, और मार्क-3 कॉर्टीना के साथ।
नतीजा बहुत ही अद्भुत था।
यूके में बिकने वाली हर तीन गाड़ियों में से एक फ़ोर्ड थी,
और दस में से एक कॉर्टीना थी।
इस फ़िल्म को बनाते वक्त, जिस किसी से भी मेरी बात हुई,
उनका एक ही कहना था। "अरे, हाँ। मेरे पिता के पास वही वाली थी।"
मतलब, यहाँ दल में, किसके पिता के पास कॉर्टीना थी?
ज़रा देखिए। हर किसी के पास, हाँ, सिवाय निर्देशक के,
जिसके दो उपनाम हैं, इसलिए उसके पिता की रेंज रोवर थी।
पर, जो भी हो, असल बात यह है
कि इन गाड़ियों ने ब्रिटेन की बाकी गाड़ियों को बहुत पीछे छोड़ दिया।
बाहर जैसी भी है, पर अंदर अच्छी है।
ज़ाहिर है, सिर्फ़ कामुकता का सहारा लेकर
फ़ोर्ड ने अपनी सिडान गाड़ी को मशहूर नहीं बनाया।
इसमें काफ़ी अच्छी-अच्छी बातें भी थीं।
1960 के आखिर में, ब्रिटेन में अगर आप साल के 3,000 पाउंड कमा लेते थे,
तो सरकार उसका 41 प्रतिशत हिस्सा टैक्स के रूप में ले लेती थी।
इसलिए, इस समस्या से निबटने के लिए, कई कंपनियाँ अपने कर्मचारियों को
थोड़ी कम पगार दिया करती थीं, और बाकी की रकम के लिए, उन्हें एक गाड़ी दिया करती थीं।
और उस पर बिल्कुल कोई शुल्क नहीं लगता था।
कॉर्टीना के पास सारे जवाब हैं
फ़ोर्ड को यह बात समझ में आ गई,
और व्यवस्था ढाँचे के हिसाब से कई अलग-अलग तरह के ट्रिम लेवल निकाले।
बिक्री प्रतिनिधि के लिए एक आम मॉडल था,
और बिक्री मैनेजर के लिए एल।
इसके अलावा घड़ी और बंद होने वाले कैबिनेट के साथ थी एक्सएल,
जो कि बिक्री निदेशक के लिए बनी थी।
और प्रबंध निदेशक के लिए ताकतवर जीटी।
फ़ोर्ड अंकन पॉलिसी ने ब्रिटेन की वर्णव्यवस्था को बदलकर रख दिया।
लोग चाकू और काँटा कैसे पकड़ते हैं, वे "गुसलखाना" कहते हैं, या "शौचघर,"
हम इस आधार पर उनके बारे में राय बनाते थे।
पर कॉर्टीना के आने के बाद,
डिक्की के ढक्कन पर जो लगा होता था, उसी से सब साफ़ हो जाता था।
हमारे पिता लोगों को पता था कि इन बिल्लों का क्या मतलब था,
और यार, हमें भी समझ में आया।
डॉनकैस्टर - 1969 जेसी
इस वक्त आप मेरे साथ डॉनकैस्टर में हैं, मेरे स्कूल के बाहर।
और मुझे साफ़ याद है, 1969 की एक दोपहर मैं उस दरवाज़े में से निकल रहा था,
यहाँ से कूदता हुआ, इस खंभे के पास आया,
और देखा कि वहाँ पर एक 1600 ई खड़ी थी।
सुनहरे रंग की ई, बिल्कुल ऐसी।
और उसमें मेरे पिता बैठे थे।
और यह नामुमकिन बात थी।
ई बहुत ही सफल गाड़ी थी।
उसके लकड़ी के डैशबोर्ड में चार डायल लगे हुए थे।
उसका चमड़े और एल्यूमिनियम का स्टीयरिंग व्हील था,
और बाहर की तरफ़ गुलाब जैसे चक्के थे और सामने की तरफ़ फ़ॉग लैंप थे।
बहुत ही खूबसूरत और अद्भुत थी,
और हद से ज़्यादा रोमांचक थी।
मुझे अभी भी साफ़ याद है,
कि मुझे कैसा महसूस हुआ।
मेरे घुटने सच में मुड़ गए थे।
गर्दन के पीछे के बाल उसी तरह खड़े हो रहे हैं जैसे कि 50 साल पहले,
पतझड़ के उस दिन खड़े हुए थे।
यह भी याद आता है कि मैंने कितना कसकर अपने पिता को गले लगाया था,
क्योंकि मुझे उन पर बहुत गर्व हुआ था।
मतलब, उनके पास ई थी।
और "ई" का मतलब था खास।
मेरे पिता के पास 1600 ई गाड़ी थी।
इसका यह मतलब था कि वह ड्यूक ऑफ़ एडिनबरा से भी ऊपर थे।
कुछ साल बाद, दक्षिण वेल्स में,
वेल्स - 1971 जेएम
एक और नौजवान लड़के, जेम्स मे ने ठीक इसी बात को महसूस किया।
मैं अपने दोस्त, एन्ड्र्यू जोन्स के घर पर था, हमारे घर से थोड़ा सा आगे,
जब उसके पिता ने आकर बताया कि मेरे पिता तभी घर आए थे,
और उनके पास एक नई गाड़ी थी।
इसलिए, मैं बाहर गया,
और वहाँ, फुटपाथ के बगल में,
मैंने एक बिल्कुल नई कॉर्टीना जीएक्सएल खड़ी देखी।
और मैंने सोचा, "यह तो मेरे पिता की नई गाड़ी नहीं हो सकती।"
पर वही थी।
यह थी बिल्कुल नई मार्क-3 कॉर्टीना।
और क्योंकि यह जीएक्सएल मॉडल था, सामने के ग्रिल पर क्रोम की पट्टियाँ थीं,
वाइनल की छत थी,
और चार ऑक्सिलरी डायल थे जो थोड़े से चालक की तरफ़ घूमे हुए थे।
उसमें एक रेव काउंटर भी था और मैंने उससे पहले यह चीज़ कभी नहीं देखी थी।
पर जब मैंने उसे देखा,
तो मुझे अचानक से पता चला कि मेरे शरीर से वीर्य भी निकलता है।
बदकिस्मती से, ब्रिटेन के सभी बच्चे उतने खुशकिस्मत नहीं थे जितने कि जेम्स और मैं।
क्योंकि कुछ का जन्म बर्मिंघम में हुआ था।
बर्मिंघम आरएच
बुल रिंग शॉपिंग सेंटर
और यहाँ फ़ोर्ड नहीं हो सकती थी,
क्योंकि यहाँ पर ब्रिटिश लेलैंड का राज था।
ऑस्टिन मॉरिस ग्रुप
ट्रायंफ़ - बिक्री विभाग
मेरा बचपन यहाँ, इस सड़क पर गुज़रा।
और मुझे वह दिन याद है जब मेरे पिता नई गाड़ी लेकर घर आए थे।
मैंने दुआ माँगी कि वह कॉर्टीना हो, सच में भगवान से प्रार्थना की।
पर नहीं।
एलेग्रो 3
बल्कि वह निराशा भरी, बेकार सी गाड़ी थी,
जिसका नाम था ऑस्टिन एलेग्रो एस्टेट।
इसमें चार दरवाज़े भी नहीं हैं!
मेरे पिता ने क्या सोचकर इसे खरीदा?
हमारे साथ ऐसा क्यों किया? मैं अपने नन्हे घुटनों पर गिर पड़ा,
सिर पीछे को करके, आसमान की तरफ़ देखकर चिल्लाया।
बर्मिंघम के जितने पंछी थे, सब उड़ गए।
स्टैडफ़ोर्ड-अपॉव-एवन के हिरणों ने सिर उठा लिए। इस तरह दहल गया था।
यह था हमारा शिखर।
यही थी।
हम हैमंड परिवार वाले इससे अच्छी गाड़ी नहीं ले सकते थे।
हम शहर के बाहर रहा करते थे। हर वक्त लोगों का आना-जाना रहता था।
आपकी गाड़ी देखते हैं। सोचते थे कि आपके पास दुआ माँगने वाला कुआँ है या कोई दरवाज़ा।
हमारे घर के बाहर यह खड़ी हुआ करती थी जहाँ लोग इसे देख सकते थे।
मेरे पिता के पास जीएक्सएल थी,
इसलिए ब्रेक सर्वो और ऑल्टरनेटर साथ में लगकर ही आया था।
माफ़ कीजिए अगर मैं इस जीएक्सएल को लेकर शेखी मार रहा हूँ, पर मेरे दोस्त
लॉनी के पिता के पास एक एक्सएल ही थी।
इसलिए वह बड़ा ही बेकार था।
मैं स्कूल से पैदल घर लौटता था। इसलिए नहीं कि कसरत हो जाए,
बल्कि इसलिए कि इसमें बैठने से अच्छा, 48 किलोमीटर तक
मैं पैदल, या कूदते हुए या रेंगते हुए ही आता!
ऐसी गाड़ियों की वजह से,
ऐसे राज़ होते हैं, लोगों के अतीत में ऐसे गहरे राज़ होते हैं,
जिनकी वजह से कातिल और मनोरोगी पैदा हेते हैं।
यह एक करिश्मा ही है कि मैं कातिल नहीं बना।
मुझमें इतना गुस्सा इसलिए नहीं है कि मेरा कद छोटा है,
या मेरा जन्म बर्मिंघम में हुआ, इसकी वजह से है! तुम्हारी वजह से!
मैं कोई बड़ा आदमी हो सकता था, मेरी इज़्ज़त होती, समाज में मेरा एक अस्तित्व होता,
मेरे होने से फ़र्क पड़ता, पर फिर तुम मेरी ज़िंदगी में आ गई।
मेरे पिता ने मार्क-3 कॉर्टीना खरीदी,
क्योंकि उनके तीन बच्चे थे और उन्हें उनकी सुरक्षा की फ़िक्र थी।
उन्हें पता था वे सुरक्षित रहेंगे क्योंकि फ़ोर्ड ने एक फ़िल्म में यह बात बताई थी।
टेडी बेयर अंदर हैं, गॉल्फ़ क्लब हैं,
रेस वाली गाड़ी है,
और अगर आप इन चीज़ों को साथ न रखते,
पर आपका परिवार बड़ा है, तो आप उन्हें भी लेकर चल सकते हैं।
पिछली सीट पर पाँच बच्चों के साथ भी,
आप कुछ हद तक आराम से गाड़ी चला सकते हैं, यह सोचकर
कि वे कॉर्टीना के चार दरवाज़ों के अंदर ही रहेंगे, जिसमें चाइल्ड-प्रूफ़ लॉक लगे हैं।
मैंने यह गाड़ी पहले कभी नहीं चलाई, और सच कहूँ तो, कभी चाहता भी नहीं था,
क्योंकि उसका मतलब होता बचपन के सूरमा से मिलना।
पर मुझे बड़ी पसंद आ रही है। यह...
अच्छे से दिखाई दे रहा होगा, है न?
यह कैसा है? हाँ।
1974 में, खनिक लोगों की हड़ताल की वजह से,
अक्सर बिजली जाया करती थी, और हमारे घर में, जहाँ पूरा अंधेरा हुआ करता था,
कुछ भी करने को नहीं होता था।
इसलिए मैं बाहर जाकर अपने पिता की गाड़ी में बैठ जाता और उसे चलाने का नाटक करता,
जो कि बहुत अच्छी बात थी क्योंकि यहाँ कम से कम, आप बत्ती जला सकते थे,
जो कि घर के अंदर मुमकिन नहीं था।
बत्तियाँ।
बिजली जाने पर मुझे बड़ा मज़ा आता था।
बर्मिंघम के बाहर, हर छोटे-बड़े को फ़ोर्ड की चार दरवाज़े वाली सिडान गाड़ी से
लगाव सा हो गया।
इस लगाव के चलते, हर 47 सेकंड में, ब्रिटेन में कहीं न कहीं
एक फ़ोर्ड कॉर्टीना बिक रही होती।
20 सालों में, उन्होंने 26 लाख गाड़ियाँ बेचीं।
और इसे इस तरह से कहता हूँ, ब्रिटिश लेलैंड को इसकी आधी
मिनी गाड़ियाँ बेचने में इसका दुगना वक्त लगा।
कॉर्टीना ब्रिटेन का एक अहम हिस्सा बन गई।
हमारा अस्तित्व इसी से था।
पर, 22 जुलाई, 1982 के दिन,
फ़ोर्ड - आखिरी कॉर्टीना 1962-1982
फ़ोर्ड ने इसे बंद कर दिया।
और यह सिलसिला वहीं पर खत्म हो गया।
-बहुत अच्छे। दुखद कहानी है, रिचर्ड। -हाँ, है तो सही।
-पर असल में, कमाल की कहानी है। -चलती रहती है।
-हाँ। -अब अच्छा लग रहा है?
हाँ। थोड़ा सा।
मैं बस... मैं बस एक चीज़ करना चाहता था।
क्या मैं पूछ सकता हूँ, यहाँ कितने लोगों के पिता के पास कॉर्टीना हुआ करती थी?
-यह तो... ज़रा देखो। -हाँ।
हैरतअंगेज़ बात है, है ना? अद्भुत बात है।
हाँ, है तो सही।
मुझे बहुत ही... एक छोटी सी तुलना करते हैं,
फ़ोर्ड ने 26 लाख कॉर्टीना गाड़ियाँ बेचीं।
ऑस्टिन ने 57,000 एलेग्रो एस्टेट गाड़ियाँ बेचीं।
शर्म की बात है कि इनमें से एक तुम्हारे पिता ने खरीदी थी।
बिल्कुल ठीक कहा।
उससे मेरी ज़िंदगी बर्बाद हो गई।
खैर, फ़ोर्ड वाली कहानी पर फिर से आएँगे,
पर अब वक्त है,
गपशप वाली प्लास्टिक की थैली को खोलने का,
बहस नामक कुत्ते की पॉटी निकालने का,
कॉन्वर्ज़ेशन स्ट्रीट की सड़क से।
कॉन्वर्ज़ेशन स्ट्रीट
मुझे नहीं पता।
इसकी जो मर्ज़ी होती है, करता है।
इन अत्याधुनिक ग्राफ़िक्स के बावजूद,
इस हफ़्ते हमारे पास हमेशा वाली कॉन्वर्ज़ेशन स्ट्रीट के लिए वक्त नहीं है।
नहीं है, क्योंकि, जैसा कि हमने बताया,
हम एक ज़रूरी डाक्यूमेंट्री बनाने में लगे हैं।
हाँ, और उसी वजह से मैं गाड़ी के ही रंग वाले बंपर की बात करना चाहूँगा।
-इस बारे में बात करनी चाहिए। -हाँ, करूँगा, क्योंकि पुराने ज़माने में,
अगर आप सड़क पर गाड़ी चला रहे होते, और पीछे से अगर कोई गाड़ी आ जाती,
और अगर उसके बंपर का रंग और गाड़ी का रंग एक होता, और आपकी गाड़ी के काले
प्लास्टिक के बंपर होते, तो आपको पता होता कि आपको उसे रास्ता देना होगा।
-हाँ, वे... -उसके बंपर आपके बंपर से अच्छे होते।
हाँ, उसी वजह से आपसे अच्छे होते थे।
अच्छा, सोचो कि तुम सड़क पर गाड़ी चला रहे हो,
और तुम सामने लगे शीशे में देखते हो, ठीक है?
और तुम देखते हो कि पीछे की गाड़ी में सिर के लिए गद्दी लगी है।
सच कहूँ तो, उन दिनों सिर के लिए गद्दी को
मैं ऐसा समझता जैसे कि आजकल महँगे जहाज़ों को समझा जाता है।
-वह पहुँच से बाहर हुआ करती थी। -हाँ।
-मतलब, वह तो... -उससे ओहदे का पता चलता था।
मतलब, अगर आपकी गाड़ी में सन-रूफ़ होती, तो आप कोई राजा होते।
अगर वह बिजली से खुलने वाली सन-रूफ़ होती तो?
हे भगवान! फिर तो आप अंतरिक्ष से आए थे। अंतरिक्ष के कोई राजा होते आप।
हाँ। देखूँ ज़रा इसे ऐसे किसी तरीके से
समझा सकता हूँ या नहीं जो 40 से कम उम्र वालों की समझ में आए।
नौकरी पर जाने जैसा है, ठीक है?
और आपका मालिक कहता है, "आपको एक गाड़ी देंगे,
"पर हम आपको एक फ़ोन भी देंगे, ठीक है?
"और इस फ़ोन से आप फ़ोन कर सकते हैं।
"और अगर कुछ सालों तक खूब मेहनत करेंगे,
"तो हम आपको आईफ़ोन एल देंगे,
"और उससे आप संदेश भी भेज सकते हैं।
"और अगर आप हमारे साथ 30 साल तक नौकरी करेंगे, और बिना किसी गलती के काम करेंगे,
"तो आपको आईफ़ोन जीएक्सएल दिया जाएगा।"
क्योंकि वही... मतलब, मुझे ज़रा भी अंदाज़ा नहीं कि यह कौन सा है।
पता नहीं। सात है, आठ है, या नौ है? मुझे कुछ नहीं पता।
नहीं, तुम्हें नहीं पता, पर बात यह है कि 1970 के ज़माने में तुम्हें यह पता होता,
क्योंकि इस पर बड़ा-बड़ा करके जीएक्सएल लिखा होता।
हाँ, और बाहर की तरफ़ एक क्रोम पट्टी होती और यहाँ पर फ़ॉग लाइट होती।
-हाँ। -बिल्कुल। तुम्हें पता होता।
यही बात है। वे ओहदे की निशानी हुआ करते थे,
और सभी की नज़र में आते थे।
और ऐसी थी वह दुनिया जिसमें हम रहते थे।
मेरे पिता के पास जब 1600 ई हुआ करती थी, सामने में एक हल्की सी चोट आई थी, ठीक है?
वहाँ का जो फ़ोर्ड का गैराज था, उसकी जगह उन्होंने 1600 सुपर वाला ग्रिल लगा दिया।
और मेरे पिता बोले, "कोई फ़र्क नहीं पड़ता।"
पर फ़र्क तो पड़ता था!
वियतनाम युद्ध से ज़्यादा फ़र्क पड़ता था!
उन्होंने सबके सामने बेइज़्ज़त किया।
वे कहने लगे, "आपकी 1600 ई नहीं है, देखिए, क्रोम लगा है..."
1600 ई ही है! "बस फ़ॉग लाइट लगा दो।"
नहीं है! सच में है!
-ये सब बातें कितना मायने रखती थीं। -बहुत मायने रखती थीं।
नहीं... तुम्हारे पास 1600 ई हुआ करती थी, है ना?
हाँ। मेरे पिता ने जब अपनी वाली बेच दी थी, उसके दस साल बाद मैंने वैसी ही एक खरीदी थी।
बहुत अच्छे। बड़ा दिमाग लगाया।
और यह वह कह रहा है जिसकी पहली गाड़ी...
टोयोटा कोरोला थी?
असल में, लिफ़्टबैक थी।
हाँ, पर मेरी 1600 ई जो थी, मैंने उसमें बदलाव किया था।
मैंने उसके स्टीयरिंग व्हील के बीच में एक डेबी हैरी बिल्ला लगाया था।
रोएँदार दरवाज़े,
वुल्फ़रेस सीटें,
और क्रोम वाला स्पोर्ट्स एयर फ़िल्टर,
जिसके बारे में अपने दोस्तों से कहा, "इससे और 40 हॉर्सपावर पैदा होते हैं।"
पर ऐसी कोई बात नहीं थी। पर अपने सारे दोस्तों से यही कहा।
-पता है तुमने क्या किया? -क्या?
अपनी गाड़ी में इन सब ऊपर की चीज़ों को लगाकर, जैसे कि स्पोर्ट्स एयर फ़िल्टर,
तुमने खुद को जेरेमी क्लार्कसन, ओबीई बता रहे हो,
जबकि तुम्हारे पास वह था नहीं।
कुछ हद तक ऐसा ही है।
रोएँदार दरवाज़े लगाकर तुमने ओहदे में छेड़छाड़ की।
पर एक बात भूलनी नहीं चाहिए, ठीक है?
तुमने अपनी कोरोला में बदलाव किए,
वॉल्वो से उसकी टक्कर करके।
हाँ, मैंने वह किया था।
किया था। मेरी पहली टक्कर थी।
कई टक्करों में से पहली।
हाँ, ठीक है। अच्छा।
अपनी ज़िंदगी का चलन स्थापित किया, है ना?
-बाद में आदत पड़ गई। -इसका ख़ास पल।
-"मुझे टक्कर पसंद है।" -अच्छा।
"उसी को अपनी रोज़ी बनाऊँगा।
"लो, फिर से हो गई।"
और वही किया।
और... हाँ।
बिल्कुल।
हे भगवान।
पता है, मेरे...
-मेरे पास कभी फ़ोर्ड गाड़ी नहीं थी। -क्या?
-नहीं।
यह तो वही बात हो गई कि तुम्हारे पास तुम्हारा अपना पेन नहीं था।
मैंने कभी डाक टिकट नहीं खरीदे।
हाँ। फ़ोर्ड तो मेरे पास भी थी।
सच?
बर्मिंघम से निकलने के बाद,
मेरे पास दो थीं, पर एक ही गाड़ी में।
एक का सामने का हिस्सा और दूसरी का पीछे का हिस्सा जोड़कर।
एकदम बेकार थी।
दोनों का रंग एक था?
जब मैंने खरीदी थीं, तो काफ़ी हद तक एक जैसी ही थीं, हाँ।
देखो, यह...
यह कॉन्वर्ज़ेशन स्ट्रीट नहीं है, है ना?
-नहीं। -भूली बिसरी यादें हैं।
पर खैर, अब हमें वापस कॉर्टीना की तरफ़ जाना होगा।
हाँ, क्योंकि 1982 में जब उसे बंद कर दिया गया,
तो फ़ोर्ड ने लाखों की तादाद में बिकने वाली
सिडान गाड़ी का खयाल नहीं छोड़ा,
उसकी जगह वे एक दूसरी गाड़ी ले आए।
उसका नाम सिएरा था। यह रही उसकी तस्वीर।
और सबसे पहली बात यह कि यह देखने में काफ़ी भद्दी सी थी।
हाँ।
जब यह बाज़ार में आई, तो सभी ने कहा,
कि उन्हें इसका अत्याधुनिक, एरोडाइनैमिक आकार बिल्कुल पसंद नहीं आया।
लोगों ने कहा कि देखने में बड़ी घटिया है, जेली जैसी।
और फिर, सभी ने देखा कि इसके एरोडाइनैमिक काम नहीं करते थे।
ऐसा था कि जब यह सीधी चलती थी, तो ठीक थी।
पर जब तिरछी हवा चलती,
या सड़क पर किसी ट्रक को पार करती,
तो किसी पियक्कड़ की तरह हिलती।
एक और मुश्किल यह थी कि सामने के प्लास्टिक के चलते व्यापारियों को यह पसंद नहीं...
टक्कर होने पर, इसका सामने का हिस्सा बिगड़ता नहीं था, जो कि अच्छी बात थी।
पर यह नहीं पता था कि पीछे के हिस्से के टुकड़े-टुकड़े हो जाते थे।
हाँ।
अब, फ़ोर्ड ने तय किया कि सभी को इसकी नई, मध्यम आकार वाली
सिडान गाड़ी का दीवाना बनाने का ेएक ही तरीका था,
ऐसा कुछ जो वे पहले कर चुके थे।
उसका एक तेज़ प्रारूप बनाना।
और उन्होंने यह वाली बनाई।
सिएरा आरएस कॉज़वर्थ।
ऐसी गाड़ी जो 240 किलोमीटर प्रति घंटे की रफ़्तार पर दौड़ सकती थी।
साल था 1986। कई गाड़ियाँ 240 पर दौड़ सकती थीं, पर फ़ोर्ड नहीं।
यह तो पागलपन था।
बीएमडब्ल्यू और मर्सिडीज़ को इस बात का विश्वास नहीं हुआ।
यह तो वही बात थी कि माली ने अंदर घुसकर
नवाब की धज्जियाँ उड़ा दीं।
शाही खून वाले, इस मामूली मुलाज़िम के हाथों
पिट रहे थे।
सिएरा में कॉज़वर्थ का दम था,
इंजन बनाने वाली वह ब्रिटिश कंपनी जिसके मशहूर फ़ार्मूला वन वी8 ने
176 बार ग्रैंड प्री में जीत हासिल की थी।
उन्होंने एक हल्के-फुलके सिडान गाड़ी के ढलवा लोहे के इंजन में
एल्यूमिनियम ट्विन कैम हेड फ़िट किया,
टर्बो जो कि कूड़ेदान के माप का था,
और उसे एक उत्कृष्ट रूप दे दिया।
इसे एक दमदार इंजन का रूप दिया गया,
जैसा कि आप देख सकते हैं।
प्रतिदिन तेल की जाँच करें
इस इंजन की दिलचस्प बात यह है कि अगर आप ध्यान से देखेंगे,
तो पायेंगे कि इंजेक्टर का एक दूसरा सेट है,
जिसे किसी चीज़ से जोड़ा नहीं गया था।
उन्हें इसलिए लगाया गया था क्योंकि फ़ोर्ड को पता था कि उनकी ज़रूरत पड़ेगी,
जब वे वह करेंगे जो कि अपनी पारिवारिक गाड़ियों के साथ हमेशा करते थे,
उनके साथ रेस करते थे।
इन इंजेक्टर के साथ और बड़े टर्बो के साथ,
रेस लगाने वाली गाड़ियाँ 525 हॉर्सपावर पैदा कर रही थीं।
उन्हें रोकना नामुमकिन था।
फ़ोर्ड सिएरा कॉज़वर्थ, आज के दिन की सबसे बढ़िया घूमने वाली गाड़ी।
अपने ज़माने में, सिएरा ने 84 प्रतिशत प्रतियोगिताएँ जीतीं।
चौरासी प्रतिशत!
और उसी वजह से वह आज तक की सबसे कामयाब रेस कार रही है।
मैं ऐसे ड्राइवर से मिलना चाहूँगा जिसने इसमें रेस की पर जीता नहीं।
"हाँ, तो इस काम के लिए मेरे पास सबसे अच्छा जंतर था,
"और बाकी सब इसमें बैठकर जीते हैं, सिवाय मेरे।
"मुझे निकाला जाता है, है ना?"
सड़क पर चलने वाले इस रॉकेट जहाज़ को ज़्यादातर दाहिनी दिशा में रखने के लिए,
उसके सस्पेंशन में सुधार किया गया,
लिमिटिड-स्लिप डिफ़रेंशियल लगाया गया, और उसकी सबसे खास बात,
पीछे का बड़ा सा पंख।
और इस पंख से कॉज़वर्थ के बारे में सब पता चलता है।
मर्सिडीज़ और बीएमडब्ल्यू जैसी गाड़ियों से तुलना किये जाने पर यह कहती है,
"दफ़ा हो जाओ! तुम मुझे जो भी समझो।"
पर इसके होने की एक और वजह भी थी, डाउनफ़ोर्स पैदा करने के लिए,
और देश के हर शराबखाने में बैठे हर मामूली इंसान के मुताबिक, इसका मतलब था,
कि सिएरा किसी सुरंग की छत पर उल्टी भी चल सकती है।
इसका मुझे ठीक से पता नहीं। इसमें अभी भी काफ़ी जोश है।
आपके अंदर के जानवर को बाहर निकालती है।
किसी बदमाश दोस्त से कम नहीं।
जिससे आपको बहुत प्यार हो,
पर इसके साथ घूमेंगे तो कोई पसंद नहीं करेगा।
कॉज़वर्थ ने सिएरा को
दुनिया की सबसे ज़्यादा पसंद की जाने वाली गाड़ी में बदल डाला।
और क्योंकि इसकी कीमत सिर्फ़ 17 हज़ार है,
बीएमडब्ल्यू एम3 से छह हज़ार कम,
तो यह गाड़ी आपके राजगीर के पास भी हो सकती है।
पर, जहाँ हर कोई फ़ोर्ड की नई मज़दूर वर्ग वाली गाड़ी चाहता था,
हर कोई उसकी कीमत चुकाने को तैयार नहीं था।
सैर करने वाले...
चोरी की सिएरा कॉज़वर्थ में सैर करने वाले...
न्यूकासल आवासीय संपदा में घूम रहे हैं...
यह तेज़ गाड़ी चोरों की खास पसंद है।
उत्तर में सबसे ज़्यादा चोरी होने वाली गाड़ी
'अस्सी के दशक के अंत में, गाड़ियों की चोरी हद से ज़्यादा बढ़ गई,
और सबसे ऊपर थी कॉज़वर्थ।
बदमाशों की मनपसंद गाड़ी
यह ऐसी गाड़ी थी जो दौड़ती सुपरकार जैसी थी, पर इसके ताले बड़े ही कमज़ोर थे।
अगर आपके पास पाँच सेकंड और एक पेचकस होता, तो आप भी सिएरा कॉज़वर्थ उठा सकते थे।
और उसके बाद आप जो भी करते, पुलिस के हाथ तो नहीं लगते।
सिएरा
पंख को हटाकर, फ़ोर्ड ने स्थिति पर नियंत्रण पाने की कोशिश की,
और तूफ़ान जैसे एस इंजन को एक शांत ढाँचे में डाला,
और यह तैयार की, सिएरा सैफ़ायर कॉज़वर्थ।
पर कोई फ़ायदा नहीं हुआ।
हुआ यह कि अपराधी अहसानमंद थे।
"शुक्रिया। पीछे के दरवाज़े।
"बैंक की चोरी के बाद, लड़के आसानी से अंदर घुस सकते थे।"
पर आखिरकार... क्या?
हे भगवान।
नब्बे के दशक की शुरुआत तक हालत इतनी बिगड़ गई
कि किसी दूसरी गाड़ी के मुकाबले, सिएरा कॉज़वर्थ की चोरी के आसार
साढ़े पाँच गुना बढ़ गए।
कई ऐसे मालिक थे जिन्होंने रपट की कि अपराधी उनका पीछा करते हैं,
कि कब वे उसे पार्क करेंगे, और कब वे उसे चोरी करेंगे।
और सच कहूँ तो, ऐसी गाड़ी का मालिक होने में कोई मज़ा नहीं था।
फ़ोर्ड ने हताश होकर,
कॉज़वर्थ की कीमत 7,000 पाउंड से घटा दी,
जो एक फ़िएस्टा की कीमत थी, सिर्फ़ इसलिए ताकि उसे बेच सकें।
पर उससे भी कोई फ़ायदा नहीं हुआ।
उस वक्त, कई कॉज़वर्थ मालिकों ने इस बात की रपट की
कि गाड़ी की कीमत से ज़्यादा, उन्हें बीमे की रकम बताई जा रही थी,
और आखिरकार, सिएरा कॉज़वर्थ का बीमा करवाना न सिर्फ़ महँगा हो गया,
बल्कि नामुमकिन हो गया। उसका बीमा ही नहीं होता था।
पर तब तक, इससे कोई फ़र्क नहीं पड़ता था।
सिएरा कॉज़वर्थ ने अपना काम कर दिया था,
जिस तरह 25 साल पहले लोटस कॉर्टीना ने किया था,
एक मामूली सिडान गाड़ी को हद से ज़्यादा अच्छा बनाकर पेश किया।
-सच में, मेरा मुँह खुले का खुला रह गया। -कमाल की गाड़ी है।
-एकदम कमाल की है। -हाँ।
लार बहे जा रही थी।
मुझे बहुत अच्छी लगी...
सिएरा कॉज़वर्थ बहुत पसंद आई।
-कमाल की थी। -अद्भुत।
हाँ, एकदम अद्भुत।
पर डाक्यूमेंट्री का काम अभी भी बाकी है।
-हाँ, शायद। -देखो, कॉज़वर्थ
सिएरा की सबसे खास बात नहीं थी।
सबसे खास बात यह थी कि सिएरा लेबर पार्टी में एक बदलाव लाई।
अच्छा?
वाकई में। नौजवान टोनी ब्लेयर एक दिन प्रचार कर रहे थे,
एक बंदे को अपनी ड्राइव पर सिएरा को धोते देखा, वह उसके पास गए,
और उस वक्त जो लेबर पार्टी की नीति थी, उसके अनुसार,
उस बंदे को उसकी गाड़ी में से निकालकर उसकी सही जगह बिठाना था,
बस पर, ठीक है?
टोनी ब्लेयर को समझ में आ गया कि यह बंदा बस में जाना नहीं चाहता,
उसे उससे अच्छी, उससे तेज़ सिएरा चाहिए थी, जिसमें सिर रखने के लिए जगह हो।
तो उस बातचीत के बाद, उन्होंने वापस जाकर न्यू लेबर तैयार किया।
और उसके बाद एक गैरकानूनी युद्ध चालू हो गया।
यही किया।
वैसे...
यही किया।
-उन्होंने वे दोनों... -थोड़ा सा भटक गया।
उन्होंने वे दो चीज़ें कीं।
अब गाड़ियों पर वापस आएँ?
-हाँ, अच्छी बात है। -अच्छा।
क्योंकि अब हमें देखना होगा कि कितनी तेज़...
देखते हैं, मैं इसका नाम ठीक से ले पाता हूँ या नहीं, कॉज़ा।
-हाँ, ठीक से कहा। -हाँ, ठीक था।
कॉज़ा। आप मेरा मतलब समझ रहे हैं। कॉज़ा।
देखते हैं इबोला ड्रोम में कितनी तेज़ी से दौड़ पाती है।
यह निकल पड़ी। रेखा से हटकर धीमे से, पर फिर अचानक से चक्के घूमे
जैसे-जैसे टर्बो दहाड़ता है और तेज़ी से इज़न्ट में जा घुसता है।
1980 का गियर बदलता है,
और '80 के नर्म स्प्रिंग पर गाड़ी काफ़ी हद तक घूमी।
ज़रा देखिए!
ऐसे चला रही है जैसे चोरी की हो, जो कि 30 साल पहले चुराई ही जाती।
यह देखिए। हाँ, योर नेम हियर में थोड़ा ज़्यादा ही घूम गई।
आधुनिक गाड़ियों में यह देखने को नहीं मिलता।
और अब, टर्बो से जो पिछड़ गई थी, इज़न्ट में घुसते ही उसकी कमी पूरी हो गई।
अब तक हमने जितनी भी गाड़ियाँ देखी हैं, उनमें सबसे तेज़ तो नहीं, पर इतना ज़रूर है,
कि ऐबी को बहुत मज़ा आ रहा है इसे चलाने में।
अच्छा, ओल्ड लेडीज़ हाउस में घुसते वक्त ज़ोर से ब्रेक लगाए,
आराम से दाहिने और बाएँ तरफ़ लेते हुए।
और अब, पूरी तेज़ी के साथ, धमाकेदार तरीके से सबस्टेशन की तरफ़ बढ़ते हुए।
इंजन शोर मचाता है, "ओए, गैरी!"
बस, ब्रेक लगाते हुए, सैर करने वाले ड्राइवर की तरह घुमाती है।
अब बस फ़ील्ड ऑफ़ शीप बचा है।
यहाँ ज़्यादा कुछ देखने को नहीं मिल रहा, और रेखा के पार!
बहुत अच्छी लगी। वाकई में ज़बरदस्त लगी।
-मैंने उम्मीद की थी कि... -हाँ।
...अजीब सी चीज़ निकलेगी, पर नहीं।
इसमें चार चक्कों की ड्रिफ़्टिंग है, लोटस कॉर्टीना की तरह।
वे यही करते हैं।
खैर, अब देखते हैं, ऐबी ने इसे इबोला ड्रोम में कितनी तेज़ी से दौड़ाया।
जीटी लैप बोर्ड
समय देखते हैं। मैंने जितना सोचा था, उससे तेज़ है।
-क्या? -लैंबोर्गिनी से तो तेज़ ही है।
मैंने कहा था वह धीमी है।
असल में, फ़ोर्ड सिएरा से धीमी है।
मुझे यह बात मज़ेदार लग रही है कि यह फ़ोर्ड फ़िएस्टा एसटी200 से तेज़ है,
और दोनों की ताकत एक जैसी है, है ना? लगभग 200 हॉर्सपावर।
-हाँ, बिल्कुल। -हाँ।
इससे शायद यह पता चलता है कि सस्पेंशन और चक्कों में
इतने सुधार के बावजूद, ज़्यादा टर्बो वाली चीज़ में कुछ लगाने से
ज़्यादा ज़बरदस्त कुछ भी नहीं है।
बिल्कुल।
-टर्बो अपना काम करता है। -बिल्कुल।
खैर, अब डाक्यूमेंट्री की बात कर सकता हूँ?
-हाँ, करो। -हाँ।
क्योंकि 1993 में, फ़ोर्ड ने सिएरा का निर्माण बंद कर दिया,
और यह तय किया कि जिस चीज़ के चलते ब्रिटेन में इतना बड़ा बदलाव आया,
उस बात को पूरी दुनिया के सामने रखेंगे।
उन्होंने एक विश्व कार निकाली।
ऐसी गाड़ी जो न सिर्फ़ यहाँ सभी के लिए थी, बल्कि हर जगह, हर किसी के लिए थी।
उन्होंने उसे नाम दिया मॉन्डेयो।
और उसने वह हासिल किया जो दुनिया में किसी गाड़ी ने हासिल नहीं किया।
इतने सालों में, रिचर्ड, जेम्स और मैंने दुनिया की लगभग हर गाड़ी चलाई है।
हमने पूरी गर्मजोशी के साथ कइयों के बारे में बातें की,
उनके स्टाइल पर मरे,
या फिर उनके संचालन पर,
या फिर जिस तरह से वे हममें जोश पैदा करती हैं।
पर अद्भुत रूप से, एक ही ऐसी गाड़ी है जो हम सभी को पसंद है।
यह वाली, मॉन्डेयो एसटी एस्टेट।
एक बात साफ़ है, कई ऐसी गाड़ियाँ हैं जो हमें पसंद नहीं।
-हाँ। -हाँ।
-निसान जूक... -मुझे वह बिल्कुल पसंद नहीं। बीटल।
बीटल के बारे में सही कहा। हममें से किसी को वह पसंद नहीं।
निसान क्वाशक्वाई।
-हाँ। हाँ, वही। -हाँ। सही कहा।
-ऑडी क्यू5। -हाँ, मुझे वह पसंद नहीं।
-किसी को पसंद नहीं। -और क्यू7।
-और क्यू7। किसी को पसंद नहीं। -हाँ। किसी को पसंद नहीं।
-जैगुआर एक्स-टाइप। -हाँ, वह भी किसी को पसंद नहीं।
नई वाली लैंड रोवर डिस्कवरी।
-हाँ। -हाँ।
बीएमडब्ल्यू एक्स3।
-हाँ। -हाँ।
मिनी कंट्रीमैन।
-हाँ। बिल्कुल नहीं। -किसी को पसंद नहीं।
तो, हमने यह साबित कर दिया कि ऐसी कई गाड़ियाँ हैं जो सभी को पसंद नहीं।
पर जो गाड़ियाँ हमें पसंद हैं, जैसे...
-यह वाली। -यह वाली।
और सूबरू लेगसी आउटबैक?
हाँ। पर सामने के डिफ़रेंशियल बेकार हैं।
भले ही आप धीरे से चलाएँ, पर मोड़ लेने में मुश्किल होती है।
इसलिए थोड़ा गुस्सा आता है।
-तो बस यह वाली है। -हाँ।
यही है।
पता है मुझे क्या पसंद है? यह तेज़ प्रारूप था,
पर वह फिर भी काफ़ी आरामदायक था।
-सीटें कमाल की थीं। -हाँ।
अच्छे से चलती है। ज़्यादा शोर नहीं करती।
बड़ी सभ्य है।
मुझे यह बात अच्छी लगी कि यह एक अच्छी, इस्टेट कार है,
और पीछे बड़ी सी डिक्की है, और फ़ोर्ड ने बड़ी समझदारी से पाँच दरवाज़े लगाए...
-हाँ। -जिसके बारे में ऑस्टिन ने नहीं सोचा,
-एलेग्रो बनाते वक्त। -नहीं, सच में।
मुझे इसकी रफ़्तार पसंद है।
हैरत वाली बात है।
वी6 इंजन, 200 हॉर्सपावर।
सात सेकंड में शून्य से लेकर 96 की रफ़्तार। अधिकतम रफ़्तार, 241।
देखने पर लगी नहीं, पर इसकी रफ़्तार कॉज़वर्थ जितनी थी।
और 2002 में, जब उन्होंने इसे बदलकर एसटी 220 बना दिया,
देखने में भी अच्छी लगी।
उन्हें यह गाड़ी लाखों में बेचनी चाहिए थी।
पर इसमें एक दिक्कत थी।
यह।
पहली एमपीवी,
टोयोटा पिकनिक।
1996 में, जब यह पहली बार बाज़ार में आई,
तो हमने इसका मज़ाक उड़ाया, क्योंकि यह हमें अजीब सी लगी थी।
किसी गाड़ी का ऐसा नाम क्यों रखना जिसके लिए आप उसका इस्तेमाल करेंगे? "पिकनिक।"
उन्होंने टोयोटा डेंटिस्ट तो नहीं बनाई। बनाई क्या?
हॉन्डा पॉप टू द शॉप्स।
यह एक आम बात है, इसमें कोई मज़ा नहीं।
फ़ोक्सवैगन डॉगिंग।
-बड़ी बेकार की सोच है। -फ़ैशन से बाहर वाली बात है।
इसकी कीमत मॉन्डेयो जितनी ही थी। थोड़ी ज़्यादा ऊँची थी।
हाँ, अगर आपका सिर थोड़ा और बढ़ जाए।
उस जमाने में विक्टोरियन उद्योगपति टोपियाँ पहनने का...
-नहीं! -...फ़ैशन था क्या?
-ऐसा कुछ नहीं था। -फिर इसकी कोई ज़रूरत नहीं थी।
क्या ज़रूरत होगी... बशर्ते कोई टोपी चिपकाई न गई हो...
-सिर पर। -...आपके सिर पर...
और कोई वजह नहीं है, एक और बात मुझे परेशान करती है,
ज़रा सोचो कि बच्चों को इससे कितना नुकसान होता होगा।
"बाहर आकर नई गाड़ी देखो, बच्चो।"
यह...
-बड़ी ही बेकार सी है। -यह!
"यह है हमारी गाड़ी?" बहुत ही घटिया है!
इतनी भयानक है।
इसमें बड़ी-बड़ी खिड़कियाँ हैं, ताकि लोग मुझे इसके अंदर देख पाएँ।
इस पर लिखा है, "परिवार की मज़ेदार गाड़ी।"
यह है। इसमें मज़ेदार क्या बात है?
इसमें कोई मज़ा नहीं।
जब यह पहली बार आई थी, तो हमें लगा कि इसका फ़ैशन निकल जाएगा,
जैसे कि क्यूलॉट्स, या तला हुआ पनीर,
या क्रॉक्स या टैटू।
ऐसी चीज़ जिसे देख आप सोचेंगे, "यह तो बड़ी मज़ेदार चीज़ है,"
और पाँच मिनट बाद, आपको अहसास होगा कि असल में, वह बहुत ही घटिया है।
पर नहीं। यह बेकार की लंबी गाड़ी चल पड़ी।
रेनो ने अपनी ऐसी एक गाड़ी निकाली, जिसका नाम था सीनिक,
और जल्द ही, हर कोई अपनी-अपनी निकालने लगा।
मैज़डा, फ़िएट, वॉक्सहॉल, हर कोई।
ज़रा सोचो, तुमने किस चीज़ की शुरुआत की, कमीने।
तुम इसके हकदार हो और तुम्हें यह मिलेगा।
और तुम्हें यह और मिलेगा।
नई गाड़ी अच्छी बात होती है पर तुम्हारे जैसी हो, तो नहीं!
एक शीशा बचा है।
ज़रा सोचो तुमने कितनी ज़िंदगियाँ बर्बाद कीं।
तुम आधुनिक ज़माने की एलेग्रो एस्टेट हो,
और इसी की हकदार हो।
फ़ोर्ड के लिए हालात और बिगाड़ने के लिए, साल 2000 में,
ब्रिटिश सरकार ने तय किया कि कंपनी की गाड़ियों पर भी शुल्क होना चाहिए।
हाँ, इसका यह मतलब था कि लोगों को खुद की गाड़ियाँ खरीदनी पड़ेंगी,
और इसके जवाब में कइयों ने गाड़ी खरीदी ही नहीं।
ब्याज दर बहुत कम थी, इसलिए पट्टे पर लेना अक्लमंदी थी।
और अगर यही करना है, तो बीएमडब्ल्यू
या फिर मर्सिडीज़ क्यों न लें?
जैसे-जैसे गाड़ियाँ सड़ने लगीं, फ़ोर्ड ने अपना काम फिर से शुरू कर दिया,
और मोटर रेसिंग में पूरा ध्यान लगाया।
और देखिए, कैसे टॉम क्रिस्टनसन को फ़ोर्ड में सवार एलेन मेन्यू ने
पीछे छोड़ दिया।
साल 2000 में, ब्रिटिश टुअरिंग कार चैंपियनशिप में
वह पहले, दूसरे और तीसरे स्थान पर आए।
स्प्रिंट रेस के लिए तीनों फ़ोर्ड गाड़ियाँ एक बार फिर पहली कतार में...
और उसके अगले साल, मॉन्डेयो की बिक्री थोड़ी सी बढ़ी।
मंच पर फ़ोर्ड के ड्राइवर खचाखच भरे पड़े हैं।
पर फिर, उन्होंने मोटर रेसिंग बंद कर दी।
और एमपीवी गाड़ियाँ आती गईं और मर्सिडीज़ को पट्टे पर लेना ससता हो गया,
और फ़ोर्ड पर इसका चौंका देने वाला असर हुआ।
1994 में ब्रिटेन में 1,27,000 मॉन्डेयो बिकीं।
2017 में, वह संख्या घटकर 12,000 हो गई।
उन 12,000 में से 85 प्रतिशत की व्यावसायिक रूप से बिक्री हुई,
भाड़े की कंपनियों ने और पुलिस ने खरीदीं।
मतलब यह कि सिर्फ़ 1,900 मॉन्डेयो गाड़ियाँ व्यक्तिगत खरीदारों को बेची गईं।
हाँ। जिन लोगों ने जाकर उन्हें खरीदा?
हाँ। 1,900।
और, अगर सोचा जाए तो, ब्रिटेन में फ़ोर्ड के 500 विक्रेता हैं।
-अच्छा? -हाँ।
हर एक ने साल की दो मॉन्डेयो ली होंगी।
बाप रे, हाँ! दिखाने के लिए, हाँ।
तो असल में...
बचीं नौ सौ।
नौ सौ लोगों को लगा, "मैं अपना पैसा इस गाड़ी में लगाऊँगा।"
हाँ, 900 लोगों ने।
जबकि साल की 1,27,000 बिका करती थीं।
चौंका देने वाली बात है।
हाँ।
अमरीका में, हालात इतने बुरे हैं
कि इस साल मॉन्डेयो को शोरूम में से हटा दिया जाएगा।
और इस बात का अनुमान लगाया गया है कि उसके तुरंत बाद,
यह बाकी की दुनिया में भी नहीं रहेगी।
लिंकन - ए1500
और जब ऐसा होगा, तो ब्रिटेन एक गाड़ी से कहीं ज़्यादा खो देगा।
मॉन्डेयो कभी भी बहुत अनोखी या बहुत शानदार गाड़ी नहीं थी।
कभी ले मॉ में नहीं जीती। इसे कभी नोबेल प्राइज़ नहीं मिला।
इसने कभी द ग्रेप्स ऑफ़ रॉथ नहीं लिखी।
बस आपकी दोस्त थी, जिसके साथ शराबखाने जाने में मज़ा आता।
और असल बात सुनिए। जब कोई अनोखा या शानदार इंसान छोड़कर जाता है,
जैसे कि जब मिक जैगर की मौत होगी, तो दुःख की बात होगी।
पर जब आपके दोस्त की मौत होती है, तो दिल टूटने वाली बात होती है।
इसलिए, इस गाड़ी को सही तरीके से विदा करने के लिए,
हमने लिंकन कैथेड्रल बुक किया है।
और ऐसी ही सोच वाले कुछ लोगों को इसकी विदाई पर आमंत्रित किया है।
यह एक दोस्त का क्रियाकर्म होगा।
कुछ लोग तो पहुँच भी चुके हैं। देखो।
-काफ़ी बड़ा है, है ना? -बहुत बड़ा है।
250 सालों से दुनिया की सबसे ऊँची इमारत है।
क्या लगता है कि कितने लोग आएँगे?
-मंगलवार की दोपहर है। -शायद करीब 50 लोग आएँ।
नहीं। 100 भी आ सकते हैं।
-सौ लोग आएँ तो अच्छा होगा, है ना? -हाँ।
असल में, 100 से ज़्यादा ही आए।
तो, कइयों ने बताया कि लिंकन में ट्रैफ़िक पूरी तरह से फँस गया था।
और उनके पहुँचने से पहले ही, हमें पूजा शुरू करनी पड़ी।
फ़ोर्ड। फ़ोर्ड।
प्रिय फ़ोर्ड और इंसानियत के पिता,
हमारी गलतियाँ माफ़ करें
हमें सूझ-बूझ दें,
पवित्र होकर आपकी करें पूजा,
पूरी भक्ति से करें आपका गुणगान,
पूरी भक्ति से करें आपका गुणगान।
हमें शांति का वरदान दें,
जब तक हम करते रहें प्रयास,
हमारे दुःख और पीड़ाएँ कर दीजिए खत्म,
और हम करें पाप स्वीकार
आपके अमन की खूबसूरती,
आपके अमन की खूबसूरती।
हमारी इच्छाओं में से भी गुज़रे
आपका धैर्य और आपकी शीतलता,
समझ हो जाए मौन, देह का हो जाए त्याग,
भूकंप, हवा और अग्नि में से बोलिए,
ऐ शांत, तसल्ली भरी आवाज़,
ऐ शांत, तसल्ली भरी आवाज़।
हाँ।
बड़े दुख की बात है।
सच में...
सच में दुख की बात है, और सिर्फ़
ब्रिटिश मोटर संस्थान का अंत नहीं हो रहा।
हमारा भी अंत हो रहा है।
यह कड़ी इस श्रृंखला की न सिर्फ़ आखिरी कड़ी है...
माफ़ कीजिए। जैसा कि आपको पता है, यह शो खत्म हो रहा है,
ट्रैक, दर्शक, हम तीनों,
और हर हफ़्ते बेकार की जैकेट।
यह आखिरी कड़ी है।
हाँ।
और यह बड़े दुःख की बात है, पर हम इसे 17 सालों से साथ में करते आए हैं।
सोलह।
-अच्छा, तो... तुम देर से आए थे। -माफ़ करना।
हाँ, देर से आया था।
फिर भी, हमें लगता है कि आगे बढ़ने का वक्त आ गया है।
-हाँ। -नहीं!
नहीं!
हमारे लिए मुश्किल बात यह है कि हम...
हम इतना महत्वपूर्ण ऐलान करके
तंबू से बाहर नहीं निकल सकते, है ना?
नहीं, नहीं निकल सकते। इसलिए हमने एक मोंताज तैयार किया है,
उन चीज़ों का जो हमने न सिर्फ़ Amazon में,
बल्कि हमारे पिछले नियोक्ता बीबीसी के साथ भी की हैं। यह देखिए।
इसमें बहुत वक्त लगेगा।
ये हम चले।
-हे भगवान। -यह...
यह उत्तेजित हो गया है।
पावर! चलो!
तुम्हें भूल जाना होगा, यार!
इसे देखिए।
हाँ।
आओ चलें!
जाओ!
बाप रे।
हमें सत्यानाश करने में महारत हासिल है।
क्या मैं मर गया हूँ?
यकीन नहीं होता कि देख रहा हूँ...
यह बहुत बुरा हो सकता था।
अब मैं जानता हूँ कि यह रिचर्ड हैमंड होने जैसा है।
यह जाने दे रहा है।
हे भगवान!
पी - ई - एनआईएस
बात यह है...
धत्। माफ़ करना।
तुम दोनों ने क्या पहन रखा है?
कमीनो!
अमरीका! अमरीका!
मुझे बहुत डर लग रहा है।
वहाँ मिलते हैं।
बैल।
हमने बहुत सफ़र किया!
सब ठीक है?
शुक्रिया।
शुक्रिया, बहुत शोर है। पर एक बात कहता हूँ,
-हमने काफ़ी हँसी-मज़ाक किया। -हाँ।
पर, कमाल का था, नहीं क्या?
सब बहुत ही कमाल का था, मन ही मन सोच रहा हूँ...
-कमारो में जो गाय थी। -हाँ।
-न टूटने वाली टोयोटा। -हाँ।
-ऑलिवर। -हाँ।
मोटे चक्कों वाली गाड़ी टीलों पर।
-हाँ। -मतलब, वह तो...
उसमें चलाना... यह उसमें था।
-स्की ढाल पर से उतरना... -जैगुआर में।
वह मेरे सबसे अच्छे काम रहे हैं।
मेरा घोड़ा तुम्हारे घोड़े के साथ लगा हुआ था, जब हम खड़े थे।
वह मुझे अच्छा नहीं लगा, नहीं।
जब यह अपने घोड़े से गिरा था।
जब यह अपनी मोटरसाइकल से गिरा था।
-हाँ। -बार-बार। उसमें हमेशा मज़ा आया।
और सबसे अच्छी बात यह थी कि हमने जितने भी साल साथ में काम किया,
जब भी हममें से कोई गिरता,
कभी किसी तरह की हमदर्दी नहीं होती थी।
-नहीं। -बस ज़ोर-ज़ोर से हँसते थे।
"इसे चोट लग गई!"
पूरे 17 सालों तक आपके दोस्तों ने कभी भी...
किसी को कोई खास बात याद है?
जब जेम्स गिरा था और उसके सिर पर चोट आई थी।
हाँ, जब सीरिया में जेम्स के सिर पर चोट आई थी, बड़ी मज़ेदार बात थी।
कम से कम, मुझे याद नहीं।
-क्या? -कैरवैन गाड़ी।
कैरवैन गाड़ियाँ।
बिना रुके कैरवैन में चलते गए। कैरवैन के टुकड़े-टुकड़े किए।
स्पिटफ़ायर।
स्पिटफ़ायर में बैठना, दो दोस्तों को देखना जो स्पिटफ़ायर में ही बैठे थे, यह बहुत...
लैंड रोवर डिफेंन्डर!
वियतनाम।
-हाँ! वियतनाम में बिल्कुल मज़ा नहीं आया। -वियतनाम।
-मुझे मज़ा आया था। -वियतनाम पसंद आया,
बस मोटरसाइकल की सवारी अच्छी नहीं लगी।
इतालवी सुपरकार।
हमने इतालवी सुपरकारें की हैं, वे इतालवी सुपरकारें नहीं थीं...
सस्ती इतालवी गाड़ियाँ थीं।
सस्ती वाली, हाँ, और मैंने मैज़राटी की बड़ी सी डिक्की
तुम्हारी लैंबोर्गिनी के काँच में घुसेड़ दी थी।
तुमने मुझ पर इंजन फेंका था।
हाँ, सच में इसके सिर पर इंजन दे मारा था।
-यह सब बहुत ही शानदार रहा। -रॉबिन रेलिएंट।
रुकिए मत।
-क्या? -रुकिए मत।
-करते रहिए। -प्लीज़।
वैसे...
हमारे पास एक अच्छी खबर है। नहीं रुकेंगे।
-क्या? -हम नहीं रुकेंगे।
नहीं रुक सकते। हमें कोई और नौकरी करनी पड़ेगी।
नहीं। हम रुक नहीं रहे।
नहीं। मतलब, सच तो यह है कि Amazon को हमसे प्यार है,
हमें Amazon से प्यार है, इसलिए यह सिलसिला थोड़ा और चलता जाएगा। ठीक है?
हाँ, हम यहीं रहेंगे। बात यह है...
जैसा कि मैंने कहा, शो खत्म हो रहा है, जो आपको भी पता है,
और यह हमारे लिए बड़े दुःख की बात है।
मतलब, दर्शकों का साथ,
यह सब, और रेस ट्रैक।
पर, कौन हमें और बड़े-बड़े रोमांच भरे काम करते देखना चाहेगा?
हाँ!
सड़क पर सफ़र।
सड़क पर सफ़र? खास श्रृंखलाएँ!
-खास श्रृंखलाएँ लेकर आएँगे, ठीक है? -बात यह है...
अभी भी...
-यह तो... -अभी भी...
शुक्रिया।
दुनिया के कई हिस्से अभी भी बाकी हैं, जहाँ हम गए नहीं।
इतने लोग हैं जिनकी मैंने बेइज़्ज़ती नहीं की।
-इसने कितनी गाड़ियाँ अभी नहीं तोड़ीं। -सच है।
हाँ, बिल्कुल। तो भले ही यह सब नहीं होगा,
द ग्रैंड टुअर का सिलसिला चलता जाएगा।
चलता जाएगा।
हमें चलने के लिए लाठी और डायपर की ज़रूरत पड़ेगी।
-नहीं, सच में। सच में पड़ेगी। -पड़ेगी।
तो, जहाँ हम अपनी तरफ़ से विदा नहीं ले रहे,
यहाँ से विदा ज़रूर है।
कोई इस तंबू को खरीदना चाहता है?
फिर मिलेंगे। खयाल रखिएगा।
-आपसे फिर मुलाकात होगी। -शुक्रिया, दोस्तो।